उपरोक्त के संदर्भ में मेरा निवेदन है कि जब वे सारे विश्व के मिस्ट्री राइटर के पाठक हैं तो उन्हें मालूम होना चाहिए कि मिस्ट्री स्टोरी दुनिया के किसी कोने में लिखी गयी हो - भले ही उनकी पसंदीदा लेखिका अगाथा क्रिस्टी ने लिखी हो या काले चोर ने - उसकी यही एक कहानी होती हैं जिसे वे परम्यूटेशन, कॉम्बिनेशन हर मिस्ट्री स्टोरी राइटर अपने ढंग से बनाता है और अपने ढंग से इस पारम्परिक कहानी में ऐसी नवीनता पैदा करता हैं जिससे कि उसकी अलग शिनाख्त बनती हैं । जब ये बात इतने व्यापक रूप से स्थापित है, तो मेरे से ही शिकायत किसलिए, अपनी पसंदीदा लेखिका अगाथा क्रिस्टी से क्यों नहीं ? मेरे उपन्यासों में तो विमल, जीत सिंह, विवेक अगाशे वगैरह के माध्यम से फिर भी विविधता होती है, क्रिस्टी तो लिखती ही हु डन इट्स हैं । या जो इंग्लिश में लिखा जाये, जो विलायती हो वो ठीक है, जो देशी हो वो गलत है ?